Melville - Wikipedia
Melville se ligging in Gauteng
Koördinate: 26°10′33″S 28°0′32″O﻿ / ﻿26.17583°S 28.00889°O﻿ / -26.17583; 28.00889Koördinate: 26°10′33″S 28°0′32″O﻿ / ﻿26.17583°S 28.00889°O﻿ / -26.17583; 28.00889
1 951/km² (5 053,1/myl2)
Die NG gemeente Melville (Melville-kruiskerk) se gebou op die hoek van Vierde Laan en Vierde Straat.
Die ou Gereformeerde kerk Johannesburg-Noord, nou 'n Sewendedagadventistekerk.
Melville is 'n boheemse voorstad sowat 5 km wes van Johannesburg se middestad waar sommige van die Goudstad se gewildste kuierplekke geleë is. Melville se kroeë en restaurante lok veral studente van die Universiteit van Johannesburg se nabygeleë Auckland Parkkampus asook studente van die Universiteit van die Witwatersrand in naburige Braamfontein.
In teenstelling met die meeste ander noordelike voorstede is Melville saam met Parkhurst en Greenville een van min plekke waar koffiehuise, restaurante en winkels langs strate geleë en nie tot winkelsentrums beperk is nie. Sy besondere atmosfeer en sy ligging naby die historiese voorstad Sophiatown maak van Melville ook 'n toeristeplekpleister. Die Melvillekoppies, golwende heuwels temidde van 'n grasveld in die gelyknamige natuurreservaat, is nie net 'n belangrike opgrawingsplek nie, maar bied ook 'n uitsig oor Johannesburg.
Die voorstad is op 5 Oktober 1896 geproklameer en genoem na die landmeter Edward Harker Vincent Melvill. In die openbare verkoopskennisgewing is Melville beskryf as 'n "skilderagtige en gesonde plek in die nabyheid van Johannesburg, met 'n uitstekende uitsig oor die beboste landskap in die noorde, met die blou bergreekse van Pretoria wat soos lyne van staal teen die gesigseinder uitstrek".
Langs Melville se strate het koffiekroeë, restaurante en winkels ontstaan. Die meerderheid eetplekke is langs 7de Straat geleë, hoewel enkele nuwe restaurante en nagklubs langs Hoofstraat gevestig is. Met meer as dertig gashuise in die nabye omgewing is Melville 'n gewilde verblyfplek vir toeriste. Die Afrikaanse sepie 7de Laan het tot 2015 bygedra tot Melville se landswye bekendheid met openingstonele van sepia-getinte winkels langs 7de Straat, maar dit is in daardie jaar vervang deur beelde van moderne winkels wat niks met Melville te doen het nie
In 2015 het 'n ongewone nuwe winkelsentrum sy deure in Melville geopen. 27Boxes bestaan uit sowat tagtig skeepshouers wat in meer as 100 winkels omskep is. Die inspirasie vir die sentrum, wat deur die firma Citiq gebou is, het soortgelyke projekte in Engeland en Frankryk gelewer.
↑ 1,0 1,1 1,2 1,3 "Subplek Melville". Sensus 2011.
↑ Die Son, 24 Junie 2015: ‘7de Laan’ klink nou ook sommer anders. Besoek op 25 Maart 2016
↑ Rooi Rose, 8 Julie 2015: 27Boxes: Van skip tot stad. Besoek op 26 Maart 2016
Ontsluit van "https://af.wikipedia.org/w/index.php?title=Melville&oldid=1642915"
Die bladsy is laas op 30 Januarie 2018 om 17:20 bygewerk.